Diari Oficial de la Generalitat Valenciana


Sumari del DOGV 9704, del 16-10-2023 (2023/10112)

Anunci del Servei Territorial d'Indústria, Energia i Mines d'Alacant, pel qual es convoca l'alçament de l'acta prèvia a l'ocupació de determinades finques afectades pel projecte "Modificació de línia elèctrica aereosubterrània a 20 kV, tram de CT Charco 3 a LAMT Villarrobella", al terme municipal de la Vila Joiosa (Alacant). Expedient ATLIRE/2016/9/03. Expedient d'expropiació forçosa JUEXPR/2023/3/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10824


Data del document
:   04-10-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci del Servei Territorial d'Indústria, Energia i Mines d'Alacant, pel qual es convoca l'alçament de l'acta prèvia a l'ocupació de determinades finques afectades pel projecte "Modificació de línia elèctrica aereosubterrània a 20 kV, tram de CT Charco 3 a LAMT Villarrobella", al terme municipal de la Vila Joiosa (Alacant). Expedient ATLIRE/2016/9/03. Expedient d'expropiació forçosa JUEXPR/2023/3/03. [2023/10791]  
  
  
Amb data 10 de juny de 2022, el Servei Territorial d'Indústria, Energia i Mines d'Alacant va dictar una resolució per la qual s'atorga a I-DE Redes Eléctricas Inteligentes, SAU, autorització administrativa prèvia, autorització administrativa de construcció, i es declara, en concret, la utilitat pública del projecte denominat «Modificació de línia elèctrica aereosubterrània a 20 kV, tram de CT Charco 3 a línia aèria de mitjana tensió Villarrobella», al terme municipal de la Vila Joiosa, de la província d'Alacant. Expedient de referència ATLIRE/2016/9/03.  
  
Aquesta declaració d'utilitat pública, d'acord amb el que es disposa en la Llei 24/2013, de 26 de desembre, del sector elèctric, i en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, i se'ls aplicarà el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això, aquest Servei Territorial d'Indústria, Energia i Mines d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats a l'ajuntament on radica la finca afectada, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si fora procedent, les d'ocupació definitiva.  
  
Totes les persones interessades o titulars de qualsevol tipus de dret o interés sobre els béns afectats, hauran d'acudir personalment o representades mitjançant la deguda autorització, i aportar els documents acreditatius de la seua titularitat i l'últim rebut de la contribució, i podran fer-se acompanyar de personal d'assessorament, si ho consideren oportú, amb les despeses a càrrec seu.  
L'alçament d'actes tindrà lloc el pròxim dia 23 de novembre de 2023, a les 10.30 h, en dependències de l'Ajuntament de la Vila Joiosa.  
  
L'ordre d'alçament d'actes es comunicarà mitjançant l'oportuna cèdula de citació, i la relació de les persones titulars convocades apareixerà al tauler d'edictes de l'ajuntament assenyalat i en l'annex.  
  
Es comunica que aquesta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells als quals, tot i que s'ha intentat efectuar la notificació, no s'ha pogut fer.  
  
En l'expedient expropiatori JUEXPR/2023/3/72 M-CI Redes Eléctricas Inteligentes, SAU, assumirà la condició de beneficiària.  
  
  
  
Alacant, 4 d'octubre de 2023. La cap del Servei Territorial d'Indústria, Energia i Mines: Rosa María Aragonés Pomares.